
ΠΡΟΛΟΓΟΣ 


Το ΖΕΠΟ ΟΕΟΟΠΑΡΗΙΟ είναι ένα περιοδικό δρόμου (ίοηζίηο), που διανέμεται χωρίς 
αντίτιμο και συντάσσεται από την ομάδα του ΖΑΜ (Ζθγο ΑτΙίοίίο Μονοιποπί). Η θεματολογία 
του περιοδικού ακολουθεί την παράδοση της επαναστατικής γεωγραφίας λαμβάνοντας 
υπόψη ότι υπάρχει μια γραμμή που συνδέει το έργο των αναρχικών γεωγράφων Κροπότκιν 
και Ρεκλύ με τη ψυχογεωγραφία των Καταστασιακών, τις θεωρίες εξάρτησης, την κριτική 
γεωπολιτική, τον Ηοενογ και τέλος με τη σημερινή μηδενιστική γεωγραφία της εποχής του 
ολοκληρωτικού καπιταλισμού. 


Το ΖΑΜ αποτελεί μια κίνηση με σκοπό την ρήξη με τις καπιταλιστικές φόρμες που 
καθορίζουν την καλλιτεχνική έκφραση εδώ και πολλά χρόνια. Η εμπορευματοποίηση της 
καλλιτεχνικής έκφρασης βρίσκει αντίθετους όλους όσους έχουν κατά καιρούς συμμετάσχει 
στην ομάδα του ΖΑΜ. 


Ζούμε στην εποχή ενός γενικευμένου άτυπου παγκοσμίου πολέμου (με κύρια 
χαρακτηριστικά του τις γενικευμένες πολεμικές συγκρούσεις κυρίως στον τρίτο κόσμο και την 
επιβολή του νεοφιλελεύθερου ολοκληρωτισμού στις χώρες της δύσης).Η Ελλάδα βρέθηκε 
από την αρχή της παγκόσμιας κρίσης στην πρώτη γραμμή του «μετώπου». Τώρα που τα 
πάντα καταρρέουν και ο Σαμαράς και η συμμορία του ετοιμάζονται για έξοδο, η πράσινη 
αριστερά (δηλαδή ο Σύριζα) είναι έτοιμη να τους διαδεχτεί. Όπως και να έχει και ανεξάρτητα 
με τα πολιτικά παιχνίδια της ελίτ, σε διεθνές επίπεδο οι άνθρωποι εξεγείρονται απέναντι στο 
φριχτό παρόν που η εξουσία τους επιβάλει (ΗΠΑ με αφορμή το φόνο του Φέργκιουσον, 

Ιταλία για τη λιτότητα, Ελλάδα για το Ρωμανό κλπ). Αναμφίβολα ζούμε σε ενδιαφέρων 
καιρούς... 


Το περιοδικό μας μετά από τέσσερα σχεδόν χρόνια ύπαρξης θέλει να ευχαριστήσει όλους 
εσάς που το στηρίξατε. Θέλουμε επίσης να ευχαριστήσουμε τους κάτωθι: την εφημερίδα 
«Αγώνα της Κρήτης», το ουκρανικό όΙορ αντιφασιστικού μεταλ ΡΑΒΜ ( ίιίίρ://Γ-3-δ- 
πτ.όΐοαδροΐ.αΐ'/) και το αμερικάνικο όΙορ ιπυδίθΓά ΓθΙίοδ ( άίίρ://ιπυ5ί3Γά-ΓθΙίο5.οοιπ/) . Το τεύχος 
αυτό τέλος αφιερώνεται στους συντάκτες του Ζθγο Οθος|Γ3ρΙτίο : ΑθτοίΙοί και Μαρία. 


«Τα ξεφτίλια κυματίζουν, οι επίσημοι δακρύζουν 
το μετρά στην Ολυμπία και ο έρωτας στη μαύρη αγορά 
Τα σικέ χτυπάνε φιέστα και η πρέζα δίνει ρέστα 
ανοξείδωτο το άγχος και η πλήξη παίζει δορυφορικά. 

Βραδυνές περιπολίες, 
κράτα εσύ τις εξουσίες, 
παίρνω εγώ τα όνειρά μου 
και τα βγάζω βόλτα στα στενά 
Βραδυνές περιπολίες, 
κράτα εσύ τις εξουσίες, 
να σου γράφω αφιερώσεις 
τοίχο, τοίχο δε σ’ αντέχω πια. 

Βρέχει κύπελα η τρέλλα και η μοναξιά ομπρέλλα 
τα εξάσφαιρα γαυγίζουν, σπάει τα ρεκόρ 
και τρέχει ο τσαμπουκάς 

Ξεπουλάνε οι προστάτες αναψυκτικά, φλοκάτες, 

θα μας μείνουν τα καπέλα, τα χαπάκια και το νέφος της φωτιάς.» 

(ΣΤΑΜΑΤΗΣ ΜΕΣΗΜΕΡΗΣ-ΒΡΑΔΥΝΕΣ ΠΕΡΙΠΟΛΙΕΣ) 





ΣΑΜ ΠΕΚΙΝΠΑ.ΠΥΡΟΒΟΛΩΝΤΑΣ ΤΗΝ ΕΞΟΥΣΙΑ 


Υπάρχουν σίγουρα πολλοί αμφιλεγόμενοι καλλιτέχνες. Άνθρωποι που το έργο τους δίχασε το 
κοινό και προκάλεσε την τάξη. Άνθρωποι που, είτε διαφωνεί, είτε συμφωνεί κάποιος μαζί 
τους, σίγουρα δεν ανήκουν στον κοινό τύπο του καλλιτέχνη, που είναι βέβαια ο ξεφτιλισμένος 
(ο προσκυνημένος με άλλα λόγια στο χρήμα και στην κοινωνία του θεάματος). Ένας από τους 
πιο αμφιλεγόμενους σκηνοθέτες είναι ο Σαμ Πέκινπα (1925-1984). Και εδώ που τα λέμε υπήρξε 
με διαφορά ο πιο αμφιλεγόμενος της γενιάς του (με εξαίρεση ίσως εκείνη του Παζολίνι).Από 
άλλους κατηγορήθηκε με εμπάθεια σαν ακροδεξιάς και μισογύνης (λανθασμένα), ενώ από 
πολλούς θεωρήθηκε αναρχικός και πολέμιος της εξουσίας. 

Γύρισε μερικά από τα καλύτερα γουέστερν. Στις ταινίες αυτές, που η βία αποθεώνεται ,οι 
ήρωές του (συνήθως περιθωριακοί πιστολέρο και πόρνες)στρέφονται ενάντια στην εξουσία και 
χάνουν πολύ συχνά τη ζωή τους σε άνισες καιπροδιαγραμμένες μάχες. Μάχες όμως που 
δίνονται. Οι ήρωές του πολεμούν για να υπερασπιστούν το δικό τους σύστημα αξιών, που 
συνήθως έρχεται αντιμέτωπο με το χρήμα και τον καπιταλισμό («Ταξιαρχία των εκδικητών», 
«Άγρια Συμμορία», «Γύπες πάνω από την έρημα» κλπ).Τα γουέστερν του αναφέρονται στην 
ιστορική περίοδο, που η άγρια δύση «εκπολιτιζόταν» και ο καπιταλισμός υποσκέλιζε τα παλιά 
μοντέλα κοινωνικής και οικονομικής διαβίωσης. Οι ήρωές του όμως, δε θέλουν να 
προσαρμοστούν στους τραπεζίτες και τους πετρελαιάδες. 

Μάλιστα στην «Άγρια Συμμορία» (1969), οι παράνομοι ήρωές αποφασίζουν να θυσιαστούν για 
τη μεξικάνικη επανάσταση, σε μία από τις πιο επαναστατικές ταινίες του αμερικάνικου 
κινηματογράφου. Η βία που εξαπολύουν είναι το μοναδικό όπλο ενάντια στην υποταγή. 

Ξέρουν από πριν ότι θα πεθάνουν και προχωρούν προς αυτό το τέλος. Ο Πέκινπα άλλαξε για 
πάντα το γουέστερν. 

Γύρισε όμως και άλλες ταινίες εκτός από γουέστερν («Φέρτε το κεφάλι του Γκαρσία», 
«Αριστοκρατία του εγκλήματος» κλπ).Μία ταινία του που ξεχώρισε είναι το αντιπολεμικό 
«Σιδηρούς Σταυρός » (1977).Εδώ φαίνονται ξεκάθαρα οι αντιφασιστικές απόψεις του Πέκινπα, 
σε ένα αριστούργημα πολεμικού τρόμου για το ανατολικό μέτωπο του 2 ου παγκοσμίου 
πολέμου. 

Η ταινία του όμως που σόκαρε ανεπανόρθωτα τους απανταχού κυριλέδες ήταν το «Αδέσποτα 
σκυλιά» (1971).Μια ταινία δυναμίτης, όπου ένας ταλαίπωρος και ταπεινωμένος 
πρωτευουσιάνος δασκαλάκος μετακομίζει στη βρετανική επαρχία, όπου εξευτελίζεται 
συστηματικά από μία ομάδα απολίτιστων και σκληροτράχηλων χωριατών. Οι σκληροί όμως δεν 
αποδεικνύονται και τόσο σκληροί στο τέλος. Αφού ταπεινώνουν επανειλημμένως τον 
πρωταγωνιστή, βιάζουν τη γυναίκα του ομαδικά (για τη σκηνή βιασμού ο Πέκινπα δέχτηκε 
οργισμένη επίθεση από τις φεμινίστριες στις Η Π Α),αποφασίζουν να λιντσάρουν έναν ημίτρελο 



συγχωριανό τους, ύποπτο για το φόνο μίας κοπέλας. Τότε ο «φλώρος» αναλαμβάνει δράση και 
το μακελειά ξεσπά. 


Και τι γίνεται όταν η ηθική του έρχεται σε κόντρα με την ηθική του συνόλου? Για λόγους 
ηθικής, ο ήρωας αποφασίζει να τα γκρεμίσει όλα και κυρίως την υποκριτική και γλοιώδη ηθική 
του χωριού. Πιστεύει ο ήρωας λοιπόν, ότι ο τρελός πρέπει να έχει μία δίκαιη δίκη και δεν τον 
παραχωρεί στους αγροίκους για να τον «περιποιηθούν». Έρχεται σε ρήξη με τους ηθικούς 
κώδικες του χωριού. Όταν οι απολίτιστοι αγροίκοι προσπαθήσουν να επιβληθούν θα βιώσουνε 
τον τρόμο. 

Πάντα είχα την εντύπωση ότι οι ήρωες (ή μάλλον καλύτερα οι αντιήρωες) του Πέκινπα, είχαν 
κοινά με τους ρομαντικούς και μηδενιστές επαναστάτες του 19 ου αι. Σε πολλά σημεία οι ήρωές 
του φαίνεται να ξεπηδούν από κάποιο έργο του Λόρδου Βύρωνα ή ακόμα και από τις σελίδες 
του «Τάδε έφη Ζαρατούστρα» του Νίτσε. Η αλήθεια είναι ότι δεν ξέρω αν ο Πέκινπα είχε 
επηρεαστεί από τη λογοτεχνία του 19 ου αι. Δεν ξέρω καν αν την είχε υπόψιν του. Όμως στα 
έργα του η πάλη του ατόμου ενάντια στο σύστημα και την κάθε μορφή εξουσίας (είτε δηλαδή 
αυτής της εξουσίας που ασκεί ο μαφιόζος, είτε αυτής που ασκεί ο αστυνομικός)και ο αγώνας 
για αξιοπρέπεια είναι τα κυρίαρχα στοιχεία. Σημασία έχει να μην κάνει κανείς πίσω. 

Ο Πέκινπα κατηγορήθηκε για υπερβολική χρήση βίας στις ταινίες του. Πράγματι, για την εποχή 
του οι ταινίες του είναι υπερβίαιες. Αν και το θέμα της βίας στο σινεμά είναι πολλές φορές 
υποκειμενικό (αναλόγως με το στομάχι του θεατή),τονίζω ότι η τέχνη πρέπει να αντανακλά τις 
κοινωνικές και οικονομικές συνθήκες του εκάστοτε πολιτισμού. Ο δυτικός πολιτισμός είναι 
βίαιος και η ειλικρινής τέχνη πρέπει να το καταγράφει αυτό. Τέλος ,άποψή μου είναι ότι ο 
Πέκινπα άδικα κατηγορήθηκε ως σεξιστής. Πράγματι, η γυναίκα του πρωταγωνιστή στα 
«Αδέσποτα σκυλιά» είναι ένας αδύναμος και δειλός χαρακτήρας. Πριν όμως, όσο και μετά από 
αυτήν την ταινία, ο Πέκινπα παρουσίασε μερικές θρυλικές ηρωικές φιγούρες όπως π.χ. την 
πρωταγωνίστρια του 6θΐ3\Λ/3γ (1972). Αυτό που ενόχλησε σε αυτόν το σκηνοθέτη είναι 
προφανώς η ανόθευτη σκέψη του. 

Τελικά ο σκηνοθέτης (ο οποίος ήταν χρόνιος αλκοολικός και δεν έκανε και την καλύτερη ζωή) 
το 1984 εγκατάλειψε τα εγκόσμια. Η απουσία του φάνηκε αμέσως. Όμως και το γενικότερο 
πολιτικοκοινωνικό κλίμα δεν είναι και το καλύτερο για ένα τέτοιου είδος κινηματογράφο. Το 
ροIίΐΐ03 εοΓΤβεΐ έχει θριαμβεύσει στις ΗΠΑ. Ακόμα και αν υπήρχε σήμερα κάποιος Πέκινπα, 
δύσκολα θα τον αφήνανε να γυρίσει ταινία. Μας έχουν μείνει όμως οι ήρωές του, να 
σημαδεύουν κάθε μορφή εξουσίας στον αγώνα τους για αξιοπρέπεια . 

Όπως είχε δηλώσει ο ίδιος ο Σαμ Πέκινπα :«Αν δεν προσαρμοστείς, αν δεν υποχωρήσεις 
απόλυτα, δα μείνεις μόνος σ' αυτό τον κόσμο. Όμως υποχωρώντας, χάνεις τη ανεξαρτησία 
σου ως ανθρώπινο ον. Γί' αυτό ασχολούμαι με τους μοναχικούς. Δεν είμαι παρά ένας 
ρομαντικός που έχει αναγάγει την αδυναμία του για τους μοναχικούς στα ύψη και νιώθει ένα 
είδος δουλικής συμπάθειας για όλους τους απροσάρμοστους, τους παραστρατημένους και 
τους πλάνητες του κόσμου». 



(Το παρακάτω κείμενο είναι προκήρυξη που μοιράστηκε από μέλη του Ζετο ατίϊεΐϊε 
πιονεπΊεπί τον Οκτώβριο σε πορείες συμπαράστασης στους Κούρδους του Κομπάνι.) 


01 ΚΟΥΡΔΟΙ ΑΥΤΟΝΟΜΟΙ ΚΑΙ Ο ΠΑΓΚΟΣΜΙΟΣ ΙΔΕΟΛΟΓΙΚΟΣ ΠΟΛΕΜΟΣ 


Τις τελευταίες μέρες τα ΜΜΕ έχουν κατακλυστεί από ειδήσεις για την ηρωική αντίσταση των 
Κούρδων στο Κομπάνι ενάντια στο 1515. Αυτό όμως που τα ΜΜΕ αποσιωπούν είναι η 
ιδεολογική ταυτότητα των υπερασπιστών του Κομπάνι. Και εδώ βρίσκεται όλη η ουσία. Το 
Κομπάνι εντάσσεται στην αυτόνομη περιφέρεια των Κούρδων της Βο]θνθ πουδρουν 
επηρεασμένοι από την άμεση δημοκρατία και έχουν ως βασική επιρροή της δράσης τους, τους 
Ζαπατίστας. Και εδώ λοιπόν έρχεται το ερώτημα. Γιατί κανείς δημοσιογράφος του αστικού 
τύπου δεν έχει αναφερθεί στην ιδεολογική ταυτότητα των Κούρδων μαχητών? Η απάντηση 
είναι απλή: Είναι οι ίδιοι δημοσιογράφοι που τόσα χρόνια υποστήριζαν το μνημόνιο. Είναι οι 
ίδιοι δημοσιογράφοι που τόσα χρόνια βάπτιζαν την εξαθλίωση πρόοδο, που καλλιεργούσαν 
τον εθνικισμό, που ευλογούσαν τους μεγαλοκαρχαρίες του ελληνικού καπιταλισμού (που οι 
τελευταίοι ήταν συνάμα και οι χρηματοδότες των μεγαλύτερων καναλιών και εφημερίδων κλπ). 

Και οι Ζαπατίστας και οι ομοϊδεάτες τους σε όλον τον κόσμο στέκονται ενάντια σε όλα αυτά. 
Μέσα στην κόλαση της Μέσης ανατολής υπάρχει λοιπόν μία περιφέρεια που οι άνθρωποι 
προσπαθούν να ζήσουν χωρίς ρατσισμό, με ανεξιθρησκία και με συλλογικά όργανα 
αποφάσεων από τα κάτω. Ειδικά το τελευταίο είναι το αντίθετο από αυτό που γίνεται στην 
«πολιτισμένη Δύση» που δεν υπάρχει δημοκρατία παρά μόνο στα λόγια και αποφασίζει το 
κεφάλαιο για όλα (νεοφιλελεύθερος ολοκληρωτισμός). Και αυτός ο τρόπος δράσης των 
αυτόνομων Κούρδων είναι ένα κακό παράδειγμα και πρέπει να αποσιωπηθεί από τη διεθνή 
δημοσιογραφία. Γιατί μπορεί επιτέλους να ξυπνήσει και ο υπόλοιπος κόσμος, όπως πχ στην 
Ελλάδα που περιμένει τα μνημόνια ή το Σύριζα για να τον σώσει. Εκεί μάλλον οι άνθρωποι 
αποφάσισαν να σωθούν μόνοι τους (και να απέχουν από τον εμφύλιο της Συρίας) και έτσι 
δέχτηκαν την επίθεση του 1515. Ίσως βέβαια και να μην είναι τέλεια τα πράματα εκεί και η 
αυτόνομη περιφέρεια να έχει και τα αρνητικά της (ο γράφων δεν έχει πάει βέβαια) αλλά από 
την άλλη μπορεί κάποιος να δει προς τα πού φυσάει ο άνεμος. 

Επίσης κάποιοι κατηγορούν αυτούς τους ανθρώπους επειδή «συμμάχησαν» με τους 
Αμερικάνους και πιο συγκεκριμένα επειδή οι τελευταίοι για τα δικά τους συμφέροντα 
βομβαρδίζουν που και που τους τζιχαντιστές. Η κατηγορία αυτή είναι γελοία, όταν είναι έξω 
από το Κομπάνι οι ακραίοι τζιχαντιστές που βιάζονται να συνεχίσουν τις σφαγές τους μέσα 
στην πόλη. Οι Αμερικάνοι (που είναι και οι βασικοί υπεύθυνοι για το χάος στην Μέση ανατολή) 
έτσι και αλλιώς παίζουν το παιχνίδι που έπαιξε ο διεθνής καπιταλισμός στον ισπανικό εμφύλιο 
(1936-1939). Μία με τον ένα και μία με τον άλλο (στην αρχή χρηματοδοτούσαν τους 
τζιχαντιστές για να ρίξουν τον τύραννο Ασάντ, ενώ τώρα στρέφονται ενάντια στους παλιούς 
συμμάχους τους...) και στο τέλος θα διαλέξουν ποιος είναι πιο κοντά στα συμφέροντα τους 
(στην Ισπανία διάλεξαν τελικά το Φράνκο, στη Συρία είναι ακόμα νωρίς για να πούμε). 



Άλλωστε οι Κούρδοι, εκτός από τους ανούσιους και για τα μάτια του κόσμου βομβαρδισμούς 
(που όπως δείχνει και η περίπτωση του Ιράκ έχουν μηδαμινή αποτελεσματικότητα) μείνανε 
αβοήθητοι και από τη Τουρκία (που φλέγεται από ένα μίνι εμφύλιο εξαιτίας των γεγονότων στο 
Κομπάνι και όπου τούρκοι ακροδεξιοί και ισλαμιστές υποστηρικτές του 1515 συγκρούονται 
στους δρόμους των τούρκικων πόλεων με τους Κούρδους). 

Τα στρατόπεδα λοιπόν έχουν διαμορφωθεί στη Συρία όπου βρίσκεται το πιο σκληρό πεδίο 
συγκρούσεως του ιδιότυπου παγκοσμίου πολέμου που ζούμε. Και είναι βαθιά γελασμένος 
όποιος πιστεύει ότι ο πόλεμος εκεί είναι μόνο εμφύλιος (δηλαδή εσωτερικό θέμα της Συρίας). 
Αυτό που κάνει ξεχωριστή αυτή τη σύγκρουση είναι ο διεθνής της χαρακτήρας. Ο Ασάντ έχει τη 
στήριξη σε διεθνές επίπεδο του ναζιστικού κινήματος που βλέπουνε στο μπααθικό κόμμα της 
Συρία ένα φιλοεθνικοσοσιαλιστικό κόμμα. Άλλωστε αρκετοί ευρωπαίοι ακροδεξιοί πολεμάνε 
στο στρατό του Ασάντ. Επίσης η δεξιά πλευρά του διεθνοποιημένου ισλαμισμού βρίσκει την 
έκφραση της στους τζιχαντιστές και στο σχεδόν διεθνή στρατό τους (που τα μέλη του έχουν 
καταγωγή τόσο από τη μέση ανατολή όσο από την Ευρώπη). Τέλος οι Κούρδοι της αυτόνομης 
περιφέρειας της Βο)θν3, χωρίς σε καμία περίπτωση να έχουν πλησιάσει την τελειότητα, 
δέχονται την αλληλεγγύη των ελευθεριακών και αριστερών σε όλο τον κόσμο. Διαδηλώσεις 
προς υποστήριξη τους γίνονται σε πολλά μέρη του κόσμου. Σε στρατιωτικό επίπεδο μάλιστα 
και όπως ήδη υποστηρίζεται από διάφορες ελευθεριακές συλλογικότητες, αριστεροί και 
αναρχικοί, Κούρδοι και Τούρκοι έχουν σπεύσει στο Κομπάνι και πολεμάνε υπερασπιζόμενοι την 
αυτονομία και την ελευθερία. Γιατί αυτή τη στιγμή που μιλάμε, ο συριακός εμφύλιος πέρα από 
μία σκληρή γεωπολιτική σύγκρουση δεν παύει να είναι και το αποκορύφωμα του παγκόσμιου 
ιδεολογικού πολέμου. 

Συντακτική ομάδα του ΖΕΡΟ 6ΕΟ6ΡΑΡΗΙ0 


Σταμάτης Μεσημέρης και οι ΡΩΓΜΕΣ 

Ο Σταμάτης Μεσημέρης γεννήθηκε στην Αθήνα το 1948. Πτυχιούχος της Παντείου Σχολής 
Πολιτικών Επιστημών συνέχισε μεταπτυχιακές σπουδές στη ψυχολογία. Στο εξωτερικό μάλιστα 
εργάστηκε σαν εισηγητής σε πανεπιστήμια ενώ έγραψε και αρκετά βιβλία σε σχέση με τη 
ψυχολογία. 

Σαν μουσικός ξεκίνησε το 1987, δημιουργώντας το ευ Ιέ συγκρότημα «Σταμάτης Μεσημέρης και 
οι Ρωγμές». Έκανε συναυλίες ενάντια στην ηρωίνη και τις κοινωνικοοικονομικές συνθήκες που 
δημιουργούν αυτή τη μάστιγα. Έβγαλε δύο δίσκους σε ένα στυλ που συνδύαζε τον Άσιμο με 
τον πιο Τΐ3 γοΙ γοοΙ< ήχο. Σε πολλά τραγούδια του υπερασπιζόταν τους εξεγερμένους και τα 
φρικιά, ενώ οι στίχοι του σίγουρα εντάσσονται στην «αντιεξουσιαστική» παράδοση. Το 1989 ο 



(αριστερός και ιτΐ3ίη$ΐΓθ3ΐη) Βασίλης Παπακωνσταντίνου διασκεύασε το «Ελλάς, τι θα γίνει 
φίλε μου με μας» που έγινε πασίγνωστο. Ο Παπακωνσταντίνου ερμήνευσε και άλλα 
τραγούδια του Μεσημέρη όπως και άλλοι ιτΐ3ίη5ΐ:Γθ3ΐη καλλιτέχνες. Εγώ προσωπικά πάντως 
ξεχωρίζω τη διασκευή στο Ελλάς από το πολύ καλό ροννθΓ ιτιθϊθΙ γκρουπ των 6Γ3νθ Οίβ§θΓ. 

Πάραυτα, ο Μεσημέρης αποφάσισε να μην απορροφηθεί από την καλλιτεχνική πλέμπα. Έμεινε 
σχετικά στο περιθώριο και ενώ όλοι ξέρουν τα διασκευασμένα του τραγούδια από ιτωίδηίΓθθΐη 
καλλιτέχνες σχεδόν κανείς δε γνωρίζει το γκρουπ του Ρωγμές! Ο Σταμάτης Μεσημέρης έφυγε 
την Παρασκευή 3 Απριλίου 2009, από τη ζωή, σε ηλικία 61 ετών, ύστερα από μάχη με τον 
καρκίνο. 

«Τη πρώτη μέρα θα φορέσουνε οι μπάτσοι χειροπέδες στο λαιμό τους 
και τα παιδάκια θα ξεράσουνε το γάλα στων μανάδων τα βυζιά 
Οι δικαστές θα φυλακίσουνε ισόβια τον άγνωστο θεό τους 
κι οι ποιητές θα αφιερώσουν τα τραγούδια τους σε μπάσταρδο γατιά. 

Ημέρα δεύτερη κι οι δάσκαλοι θα κάψουν τα ανέραστα χαρτιά τους, 
τη τρίτη μέρα οι παπάδες θα βαφτίσουνε τα αγέννητα μωρά 
Οι στρατηγοί με τα παράσημα ξεβράκωτοι θα αρμέξουνε τα αυγά τους 
και μαύρα φίδια θα ξαπλώσουνε με νάζι στα προεδρικά σκαλιά. 

Έτσι θα γίνει, έτσι θα γίνει 

έτσι ακριβώς όπως στο λέω, όπως στο λέω έτσι θα γίνει 

γιατί αν δε γίνει, γιατί αν δε γίνει 

σε μία νύχτα θα τα κάνουμε εμείς γυαλιά καρφιά. 

Τέταρτη μέρα τα αγάλματα το σκάνε από τις βίλες των ευνούχων, 
εφημερίδες, ραδιόφωνα κανάλια δίχως προφυλαχτικά 
Τη πέμπτη μέρα φοιτητές κάνουν εκπαίδευση σε κόρες τραπεζούχων 
κι οι στρατιώτες απολύονται και παίρνουν για ενθύμιο τη σκοπιά. 

Την έκτη μέρα ο υπουργός με τη τσατσά, τον ζιγκολό και τον χειρούργο 
πιάνουν δουλειά επτά με τρεις στο εργοστάσιο που 'χει κάρβουνο λευκό 
Το κόμμα πάει οριστικά διακοπές σ’ ένα ίιοίθΙ του Ακαπούλκο 
και την εβδόμη οι σημαίες κολυμπάνε με γιαούρτι στον αφρό. 

Έτσι θα γίνει, έτσι θα γίνει 

έτσι ακριβώς όπως στο λέω, όπως στο λέω έτσι θα γίνει 

γιατί αν δε γίνει, γιατί αν δε γίνει 

σε μία νύχτα θα τα κάνουμε εμείς γυαλιά καρφιά.» 

(Σταμάτης Μεσημέρης-Έτσι θα γίνει) 


ΕΚΤΟΡΑΣ 



ΑΝΤΙ ΑΚΤ ΖΑΜ 


1.ΠΟΙΗΣΗ ΑΝΤΙ ΖΑΜ 
ΑΝΤΙ ΒΟΒ ΜΑΡΛΕΥ 

ΒΟΛΤΑ 

Πικρή η βόλτα που μαγείρεψαν 
τα μάτια μας στο δάσος. 

Χωρίς τους ήχους της πόλης 
που συνηθίσαμε στο κορμί μας. 
Αυτά τα πουλιά μ’ αγαπούν. 
Τρεις νότες όλες κι όλες 
υπάρχουν στις πόλεις. 

Η φασαρία, το τσιμέντο 
κι οι υπονόμου 


οι υπαστυνόμοι είναι οι μπάτσοι 

των υπονόμων, αυτών 

που είναι κάτω απ’ τους νόμους 

ΤΙΜΕΣ 

Τιμές 

όλα αγοράζονται 
Πόσο κάνει αυτό 
ρωτάει η κυρία 

με το φρεσκοχτενισμένο μαλλί 
την πωλήτρια με το χαμόγελο 
που έχει φτάσει ως χάμω. 

Όλα αγοράζονται 
Δε θα τ' αφήσω έτσι 
θα τα κάψω όλα ΟΛΑ 
Να με φοβάστε ρε 
Σιχαίνομαι τα λεφτά σας 
θα τα κάψω όλα 

ΛΕΥΤΕΡΗΣ Ο ΕΛΕΥΘΕΡΟΣ! 

ΑΡΝΗΣΟΥ 

Αρνήσου την ύπαρξη σου. 

Αρνήσου την μη ύπαρξη σου. 

Αρνήσου τον θάνατο, αρνήσου τη ζωή σου. 
Αρνήσου τα πλούτη, αρνήσου τη φτώχεια. 




Αρνήσου τα πάντα. 

Και όταν το ταξίδι της άρνησης τελειώσει 
άρχισε να κάνεις αυτό που έμαθες από μικρό παιδί. 

Να δέχεσαι. 

Δέξου ότι προηγουμένως είχες αρνηθεί. 

Δέξου την ύπαρξη σου. 

Δέξου την μη ύπαρξη σου. 

Δέξου τη ζωή, δέξου και τον θάνατο. 

Δέξου τις επιστήμες, τις ιδεολογίες, τις θρησκείες. 

Δέξου τους ανθρώπους γύρω σου. 

Δέξου το εγώ σου και το είναι σου. 

Δέξου τον ίδιο σου τον εαυτό. 

Και όταν πια και αυτά τα οποία δέχεσαι τελειώσουν 
ακολούθα την πορεία πάλι από την αρχή. 

Αρνήσου ξανά τα όσα μέχρι τότε δεχόσουν. 

Τον κύκλο της άρνησης και της κατάφασης 
κάνε και ξανακάνε. 

Μα κάποτε σαν θα βαρεθείς και θελήσεις, 

αν έτοιμος ποτέ σου νοιώσεις, 

το τέλος να βάλεις στην επανάληψη αυτή, 

βγες από τον κύκλο και χάραξε, 

με κέντρο τον εαυτό σου, τη δική σου πορεία. 

Και αν στην αρχή φοβηθείς, μη διστάσεις να το κάνεις. 

Γιατί στο δρόμο της αλήθειας, της αυτογνωσίας και της κάθαρσης, 


πιο κοντά από ποτέ θα είσαι... 



2.ΣΥΝΕΝΤΕΥΞΗ Α-ΣΤΕΡΗΤΙΚΟ 


Ακολουθεί συνέντευξη του Α-ΣΤΕΡΗΤΙΚΟ, ενός ανατρεπτικού δημιουργού και μουσικού 
παραγωγού που αποτελεί ένα από τα παλιότερα μέλη του ΖΑΜ. Η συνέντευξη δόθηκε στην 
Έλλη Λυμπέρη. 

ΔΩΣΤΕ ΜΑΣ ΤΟ ΜΑΣ ΤΟ ΒΙΟΓΡΑΦΙΚΟ ΣΑΣ. 

Οι α-στερητικό ήτανε αρχικά μια 5μελής μπάντα με πεδίο δράσης την Αθήνα. Υπήρξαν κάποιες 
- μετρημένες στα δάχτυλα- Iϊνβ εμφανίσεις σε μικρά εΐυό και μουσικά θέατρα στην Αθήνα 
μέχρι και τη διάλυση της μπάντας το 2003. Έκτοτε, έχω κρατήσει το όνομα για να στεγάζω τις 
προσωπικές μου δημιουργίες. 


ΤΙ ΕΙΔΟΣ ΜΟΥΣΙΚΗΣ ΠΑΙΖΟΥΝ ΟΙ Α-ΣΤΕΡΗΤΙΚΟΡ 

Δεν τα πήγαινα ποτέ καλά με τις ταμπέλες και τη γενικότερη ορολογία που χρησιμοποιείται για 
να προσδιορίσει μουσικά στυλ. Σίγουρα τα περισσότερα από τα τραγούδια μου ανήκουν στην 
κατηγορία του ελληνικού ροκ. Είναι όμως και άλλα με πιο ηλεκτρονικό ύφος τα οποία 
ταιριάζουν πιο πολύ στην κατηγορία του Ιιίρ-Ιιορ. 


ΕΙΣΤΕ ΑΠΟ ΤΑ ΠΑΛΙΟΤΕΡΑ ΜΕΛΗ ΤΟΥ ΖΑΜ. ΜΙΛΗΣΤΕ ΜΟΥ ΛΙΓΟ ΓΙΑ ΤΗΝ ΑΠΟΨΗ ΣΑΣ ΓΓΑΥΤΟ 
ΤΟ ΚΙΝΗΜΑ 

Το ΖΑΜ θεωρώ είναι ένα κίνημα που αναδείχθηκε όχι τόσο λόγω του περιεχομένου των έργων 
των μελών του, αλλά από τον τρόπο που αυτά τα έργα, μέσω του ΖΑΜ, έγιναν διαθέσιμα στο 
κοινό. Εννοώ βεβαίως την δωρεάν διάθεση του μουσικού υλικού μέσω ίντερνετ, κάτι που 
ακολουθείται πλέον σχεδόν από όλους. Όχι ότι δεν υπήρχαν ήδη μπάντες που προωθούσαν 
κατ' αυτόν τον τρόπο τις δουλείες τους, αλλά το ΖΑΜ ήτανε ίσως το πρώτο κίνημα που έκανε 
κάτι τέτοιο σε επίπεδο συλλογής με συμμετοχές από όλη την Ελλάδα. 

ΠΕΡΑ ΑΠΟ ΤΟ ΖΑΜ, ΜΕ ΠΟΙΟΝ ΑΛΛΟ ΤΡΟΠΟ ΔΙΑΤΙΘΕΤΑΙ Η ΜΟΥΣΙΚΗ ΤΩΝ Α-ΣΤΕΡΗΤΙΚΟ ΣΤΟ 
ΚΟΙΝΟΡ 

Τα τραγούδια είναι διαθέσιμα για ακρόαση και δωρεάν άοννηΐοεά από την ιστοσελίδα του 
εουπόεΙουοΙ και συγκεκριμένα από τη διεύθυνση νννννν.5θυηάοΙουοΙ.οοιη/35ΐΘΓΪΐΜ< · Η 
ιστοσελίδα είναι μια ηλεκτρονική §θΙθΓγ που ανανεώνεται διαρκώς. Καινούρια κομμάτια 
ανεβαίνουνε όταν υπάρχουν αλλά και παλιά κομμάτια μεταλλάσσονται ή εξελίσσονται μέσα 
στο χρόνο. 




ΠΟΙΑ Η ΓΝΩΜΗ ΣΑΣ ΓΙΑ ΤΗΝ ϋΙΥ ΣΚΗΝΗ ΣΤΗΝ ΕΛΛΑΔΑΡ 


Όπως και οπουδήποτε αλλού στον κόσμο, το ϋο Ιί ΥουτεβΙί (ϋΙΥ) τείνει να γίνει ο πιο 
διαδεδομένος τρόπος δημιουργίας μουσικής. Από τη στιγμή που κάποιος έχει μια κάρτα ήχου, 
ένα μικρόφωνο και το αντίστοιχο $οίΐ\Λ/3Γθ, μπορεί να καταγράφει και να επεξεργαστεί μουσικό 
υλικό με ποιότητα αντίστοιχη του στούντιο. Αν και ανήκω στο είδος των δημιουργών που τα 
κάνουν όλα μόνοι τους, δε θεωρώ ότι είμαι παράδειγμα προς μίμηση. Πιστεύω ότι η ϋΙΥ 
νοοτροπία διαπρέπει κυρίως μέσα από τη συλλογική προσπάθεια και την κοινοκτημοσύνη. Για 
παράδειγμα, δύο μπάντες ή περισσότερες που μοιράζονται τεχνογνωσία, εξοπλισμό ή ακόμα 
και χώρο μπορούν να πετύχουν καλύτερο αποτέλεσμα με μικρότερο κόστος. Δε χρειάζεται 
δηλαδή ένας να τα έχει και να τα ξέρει όλα. Με την ίδια έννοια, η συλλογική οργάνωση και η 
επικοινωνία μεταξύ των μουσικών σχημάτων είναι απαραίτητη για την ανάδειξη και 
εξωτερίκευση της μουσικής που παράγεται. Αναφέρομαι φυσικά στη συνεργασία για 
διοργάνωση μουσικών εκδηλώσεων με τη χρήση κοινού εξοπλισμού, χωρίς την ανάγκη από 
σπόνσορες, μαγαζάτορες-νταβατζήδες και κομματικές παρατάξεις. 


3.ΜΟΥΣΙΚΕΣ ΣΥΛΛΟΓΕΣ 

ΖΑΜ 9 

Μόνο για τους αληθινούς και αυτούς που δεν κωλώνουν πουθενά! Το ΖΑΜ είναι εδώ 
ενωμένο ανθενωτικό. Το ΖΑΜ επέστρεψε! 

ΚΑΤΕΒΑΣΤΕ ΤΟ ΕΔΩ 

Ηίίρ://\ν\ν\ν.ηισι1ΐιιίΪΓβ.σοηι/ι1ο\νη1οιΐίΙ/ι1ιι1Ην4Ηζ21)\ν8ρ5ιι/ΖΑΜ+9.πΐΓ 


ΜυδΤΑΚΩ ΚΕΙΙ05 

Αμερικάνικη υηάθΓ§ΓουηοΙ συλλογή με γκρουπ ίηάυεΐπθΐ και ηοίδθ από πολλές χώρες του 
κόσμου. Συμμετέχουν σε αυτήν την προσπάθεια και μέλη του ΖΑΜ! 

Ιΐΐΐρ://Γηυ5Ϊ3Γθ)Γ6ΐίε5.ΐ33ηθΙθ3ΓΤΐρ.ΟΟΓη/Γ6ΐ63565 

